Official Journal L 210 , 03/08/2001 P. 0037 - 0045



Id-Deċiżjoni tal-Kummissjoni tal-11 ta’ Lulju 2001 li temenda d-Deċiżjoni 94/984/KE li tistabbilixxi kundizzjonijiet għas-saħħa ta’ l-annimali u ċertifikati veterinarji għall-importazzjoni ta’ laħam frisk tat-tjur minn pajjiżi terzi u li tħassar id-Deċiżjonijiet 96/181/KE, 96/387/KE, 96/712/KE u 97/593/KE (notifikata bid-dokument numru K(2001) 1841) (Test b’rilevanza għaż-ŻEE) (2001/598/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunitàa Ewropea, Wara li kkunsidrat id-Direttiva tal-Kunsill 71/118/KEE tal-15 ta’ Frar 1971 dwar problemi tas-saħħa li jaffettwaw il-produzzjoni u t-tpoġġija fis-suq ta’ laħam frisk tat-tjur [1], kif emendat l-aħħar bit-Trattat ta’ Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 14(B)(1)(ċ) tiegħu, Wara li kkunsidrat id-Direttiva tal-Kunsill 91/494/KEE tas-26 ta’ Ġunju 1991 dwar il-kundizzjonijiet tas-saħħa ta’ l-annimali li jirregolaw il-kummerċ bejn pajjiżi fil-Komunità u importazzjonijiet ta’ laħam frisk tat-tjur minn pajjiżi terzi [2], kif emendata l-aħħar bid-Direttiva 1999/89/KE [3], u b’mod partikolari l-Artikoli 11 u 12 tagħha, Billi: (1) Deċiżjoni tal-Kummissjoni 94/984/KE [4], emendata l-aħħar bid-Deċiżjoni 2000/352/KE [5], tistabbilixxi l-kundizzjonijiet tas-saħħa ta’ l-annimali u ċ-ċertifikati veterinarji għall-importazzjonijiet ta’ laħam frisk tat-tjur minn ċerti pajjiżi terzi. Qed jiġu preskritti żewġ ċertifikati differenti, mudell A u mudell B. L-użu tagħhom jiddependi fuq is-sitwazzjoni tal-marda tan-Newcastle fil-pajjiż konċernat. (2) Spezzjoni li twettqet mis-servizzi tal-Kummissjoni fit-Tajlandja f’Diċembru ta l-1999 sabiex tirrevedi s-sitwazzjoni tal-marda tan-Newcastle u informazzjoni addizzjonali li ġiet riċevuta riċentement minn dak il-pajjiż juru li s-sitwazzjoni tal-marda tan-Newcastle fit-Tajlandja tjiebet. It-Tajlandja issa tista tikkonforma mal-ħtiġijiet tal-mudell taċ-ċertifikat A stipulat fid-Deċiżjoni 94/484/KE. (3) Ir-riżultati ta’ spezzjoni mwettqa fit-Tunisija f’Ottubru tal-2000 u garanziji mogħtija minn dak il-pajjiż jissuġġerixxu li t-Tunisija tista’ tikkonforma mal-ħtiġijiet tal-mudell taċ-ċertifikat A stipulat fid-Deċiżjoni 94/984/KE u jista’ għalhekk jitniżżel hekk f’dik id-Deċiżjoni. (4) F’Ottubru tas-sena 2000 twettqet missjoni fil-Brażil mis-servizzi tal-Kummissjoni sabiex tiġi stmata s-sitwazzjoni tas-saħħa fl-annimali għal erba’ reġjuni ġodda u jidher li r-riżultati ta’ dik l-ispezzjoni jippermettu aktar reġjonalizzazzjoni fil-Brażil. (5) Ir-Repubblika Ċeka, l-Iżrael u l-Isvizzera m’humiex ħielsa mill-marda tan-Newcastle. Iżda, japplikaw il-miżuri sabiex jikkontrolloaw din il-marda li huma mill-inqas ekwivalenti għal dawk stipulati fid-Direttiva tal-Kunsill 92/66/KEE [6], kif emendata l-aħħar bl-Att ta’ Adeżjoni ta’ l-Awstrija, l-Finlandja u l-Isvezja. Il-miżuri tagħhom li jużaw biex jikkontrolloaw il-mard issa jistgħu jiġu kkunsidrati għaċ-ċertifikazzjoni, u d-Deċiżjonijiet 96/181/KE [7], 96/387/KE [8], u 97/593/KE [9] li jistipulaw kundizzjonijiet speċjali għas-saħħa ta’ l-annimali għall-importazzjonijiet ta’ laħam frisk tat-tjur minn dawk il-pajjiżi jistgħu jiġu mħassra b’mod xieraq. (6) Il-Kroazja kienet permessa li tesporta l-laħam frisk biss miż-żoni nominati mit-territorju tagħha. Spezzjoni li twettqet f’Settembru/Ottubru 1997 u Ottubru 2000 uriet li m’hemmx bżonn ta’ aktar reġjonalizzazzjoni. (7) Il-Missjonijiet fil-Madagaskar li twettqu mis-servizzi tal-Kummissjoni fl-1997 urew li kien hemm defiċjenzi serji fl-istruttura tas-servizzi veterinarji u d-dmirijiet tagħhom ta’ kontroll u ċertifikazzjoni. Għalhekk, importazzjonijiet ta’ ċerti prodotti li joriġinaw fil-Madagaskar għal ġol-Komunità ġew sospiżi bid-Deċiżjoni tal-Kummissjoni 97/517/KE [10]. Issa jidher żmien opportun li l-Madagaskar titħassar mill-lista ta’ pajjiżi terzi awtorizzati sabiex jesportaw il-laħam frisk tat-tjur lill-Komunità sakemm jistgħu jiġi provduti garanziji sodisfaċenti sabiex jippermettu t-tneħħija tas-sospensjoni. (8) Id-Direttiva tal-Kunsill 93/119/KE tat-22 ta’ Diċembru 1993, li tistipula ħtiġijiet dwar il-protezzjoni ta’ l-annimali fil-ħin tal-qatla [11], għandha tiġi kkunsidrata meta jiġu stabbiliti kundizzjonijiet għall-importazzjoni ta’ laħam frisk tat-tjur minn pajjiżi terzi. (9) Il-ħtiġijiet fid-Deċiżjoni tal-Kummissjoni 96/712/KE tat-28 ta’ Novembru 1996 li jistipulaw l-mudelli tad-dikjarazzjonijiet dwar is-saħħa pubblika u marki tas-saħħa għall-importazzjoni ta’ laħam frisk tat-tjur minn pajjiżi terzi [12] għandhom jiġu inklużi fiċ-ċertifikat tas-saħħa ta’ l-annimali għar-raġunijiet ta’ trasparenza u sabiex jħaffu ċ-ċertifikazzjoni u d-Deċiżjoni 96/712/KE tista’ b’hekk titħassar. (10) Id-Deċiżjoni tal-Kummissjoni 95/411/KE tat-22 ta’ Ġunju 1995 li tistipula r-regoli għall-ittestjar mikrobijoloġiku għas-salmonella billi jiġi kkampjunat l-laħam frisk tat-tjur maħsub għall-Isvezja u l-Finlandja [13], emendat l-aħħar bid-Deċiżjoni 98/227/KE [14], għandu jiġi kkunsidrat għall-esportazzjonijiet ta’ laħam frisk tat-tjur lil dawk il-pajjiżi. (11) Dawk l-Istati Membri li huma ħelsien mill-marda tan-Newcastle ma jeħtieġux garanziji għall-importazzjonijiet ta’ laħam tat-tjur b’rigward għat-tilqim kontra l-marda tan-Newcastle wara l-armonizzazzjoni tal-kriterji tat-tilqim mid-Deċiżjoni tal-Kummissjoni 93/152/KEE [15] u aktar minn hekk l-istat b’rigward għall-marda tan-Newcastle inbidel għall-Irlanda u għar-reġjun ta’ l-Irlanda ta’ Fuq fir-Renju Unit, huwa b’hekk meħtieġ li ċ-ċertifikati tad-Deċiżjoni 94/984/KE jiġu emendati b’mod xieraq. (12) Sabiex jiġu kunsidrati t-tibdiliet indikati hawn fuq u għal raġunijiet ta’ ċarezza l-Annesi I u II lid-Deċiżjoni 94/484/KE għandhom jinbidlu bl-Annessi I u II lil din id-Deċiżjoni. (13) Il-miżuri li hemm provdut għalihom f’din id-Deċiżjoni huma f’konformità ma’ l-opinjoni tal-Kumitat Permanenti Veterinarju, ADOTTAT DIN ID-DEĊIŻJONI: Artikolu 1 It-test ta’ l-Artikolu 1 tad-Deċiżjoni 94/984/KE isir paragrafu 1 u jiżdied dan li ġej mal-paragrafu 2: "2. Il-laħam frisk tat-tjur, maħsub għall-ikkunsinnar lill-Komunità u li jaderixxi mal-ħtiġijiet ta’ din id-Deċiżjoni għandu jiġi mmarkat b’marka tas-saħħa li tirrispondi għall-kriterja msemmija fl-Anness III." Artikolu 2 1. L-Annesi I u II lid-Deċiżjoni 94/484/KE jinbidlu bl-Annessi I u II lil din id-Deċiżjoni. 2. L-Anness III lil din id-Deċiżjoni jiżdied bħala l-Anness III mad-Deċiżjoni 94/984/KE. Artikolu 3 Id-Deċiżjonijiet 96/381/Ke, 96/387/KE, 96/712/KE u 97/593KE qedin issa jitħassru. Artikolu 4 Din id-Deċiżjoni għandha tgħodd għall-laħam frisk tat-tjur ċertifikat mill-1 ta’ Settembru 2001. Artikolu 5 Din id-Deċiżjoni hija indirizzata lill-Istati Membri. Magħmul fi Brussel, fil-11 ta’ Lulju 2001. Għall-Kummissjoni David Byrne Membru tal-Kummissjoni [1] Emendat u aġġornat mid-Direttiva tal-Kunsill 92/116 (ĠU L 62, tal-15.3.1993, p. 1) [2] ĠU L 268, ta’ l-24.9.1991, p. 35. [3] ĠU L 300, tat-23.11.1999, p. 17. [4] ĠU L 378, tal-31.12.1994, p. 11. [5] ĠU L 124, tal-25.5.2000, p. 64. [6] ĠU L 260, tal-5.9.1992, p. 1. [7] ĠU L 55, tas-6.3.1996, p. 27. [8] ĠU L 155, tat-28.6.1996, p. 54. [9] ĠU L 239, tat-30.8.1997, p. 51. [10] ĠU L 214, tas-6.8.1997, p. 54. [11] ĠU L 340, tal-31.12.1993, p. 21. [12] ĠU L 326, tas-17.12.1996, p. 67. [13] ĠU L 243, tal-11.10.1995, p. 14. [14] ĠU L 87, tal-21.3.1998, p. 14. [15] ĠU L 59, tal-11.3.1993, p. 35. -------------------------------------------------- L-ANNESS I LISTA TA' PAJJIŻI TERZI JEW PARTIJIET MINN PAJJIŻI TERZI LI JISTGĦU JUŻAW IĊ-ĊERTIFIKATI PRESKRITTI FL-ANNESSII GĦAL IMPORTAZZJONIJIET TA' LAĦAM FRISK TAT-TJUR GĦAL ĠO L-UNJONI EWROPEA Notament: Il-karattri A u B jirreferu lill-mudelli stipulati fil-parti 2 ta' l-AnnessII. Kodiċi ISO | Pajjiż | Partijiet mit-territorju | Mudell ta' ċertifikat li għandu jintuża' (A jew B) | AR | Arġentina | | A | AU | Awstralja | | A | BG | Bulgarija | | A | BR-1 | Brażil | Distrito Federal u l-Istati ta' Goias, Minas Gerais, Mato Grosso, Mato Grosso do Sul, Parana, Rio Grande so Sul, Santa Catarina u Sao Paolo | A | CA | Kanada | | A | CH | Svizzera | | A | CL | Ċili | | A | CN-1 | Ċina | Il-muniċipalita ta' Shangai li teskludi l-kontea ta' Chongming u d-distretti ta' Weifang, Linyl u Qindao fil-Provinċja ta' Shangdong. | B | CY | Ċipru | | A | CZ | Repubblika Ċeka | | A | HR | Kroazja | | A | HU | Ungerija | | A | IL | Iżrael | | A | LI | Litwanja | | A | NZ | New Zealand | | A | PL | Polonja | | A | RO | Rumanija | | A | SI | Slovenja | | A | SK | Repubblika Slovakka | | A | TH | Tajlandja | | A | TN | Tunisija | | A | US | Stati Uniti ta' l-Amerika | | A | -------------------------------------------------- L-ANNESS II +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- L-ANNESS III MARKA TAS-SAĦĦA GĦALL-LAĦAM FRISK TAT-TJUR Il-marka tas-saħħa li għaliha saret riferenza fl-Artikolu 2 tad-Deċiżjoni 94/484/KE għandha tinkludi: (a) għall-laħam imkebbeb f’unitajiet individwali jew għal pakketti żgħar: - fuq il-parti ta’ fuq, il-kodiċi ta’ riferenza ISO għall-pajjiż ta’ oriġini, - fiċ-ċentru, in-numru ta’ aprovazzjoni tal-veterinarju tal-biċċerija jew, fejn xieraq, il-bini fejn isir il-qtugħ jew iċ-ċentru fejn il-prodott jerġa jiġi mkebbeb, l-ittri u l-figuri għandhom ikunu 0,2 ċentimetri għoljin; (b) għal pakketti kbar, marka ovali wiesgħa mill-inqas 6,5 ċm b’għoli ta’ 4,5 ċm, li jkun fiha l-isem tal-pajjiż, il-kodiċi ISO tiegħu u n-numru ta’ approvazzjoni veterinarju tal-biċċerija jew, fejn xieraq, il-bini fejn isir it-tqattiegħ jew iċ-ċentru fejn il-prodott jerġa’ jiġi mkebbeb; l-ittri għandhom ikunu għoljin mill-inqas 0,8 ċm u l-figuri għoljin mill-inqas 1 ċm; il-marka tas-saħħa tista’, barra minn hekk, tinkludi indikazzjoni li tgħin l-identifikazzjoni tal-veterinarju li wettaq l-ispezzjoni tas-saħħa fuq il-laħam. Il-materjal użat għall-immarkar għandu jilħaq il-ħtiġijiet kollha ta’ l-iġjene u l-informazzjoni għandha tidher fuqu f’forma perfettament leġibbli. Id-dispożizzjonijiet tal-punti 65, 67 u 68 tal-Kapitolu XII ta’ l-Anness I lid-Direttiva 71/118/KEE japplikaw mutatis mutandis għall-proċeduri ta’ l-immarkar tas-saħħa, kif ukoll għall-użu ta’ pakketti kbar. --------------------------------------------------